cyanic-selkie/wikianc huggingface dataset:
Αραγωνία
Πληθυσμός
Οι αναλογία ξένων (μη Ισπανών) κατοίκων στην απογραφή του 2006 ήταν 8,25%, λίγο μικρότερη από τον εθνικό μέσο όρο ξένων (μη Ισπανών) κατοίκων που είναι 9,27%.
Γλώσσα
αριστερά|μικρογραφία|325x325εσ|Κατανομή γλωσσών στην Αραγωνία. Τα Ισπανικά ομιλούνται σε όλη την Αραγωνία, και είναι η μόνη επίσημη γλώσσα. Τα Ισπανικά είναι η μητρική γλώσσα των περισσότερων κατοίκων της Αραγωνίας. Παράλληλα με αυτή, η Αραγωνική γλώσσα συνεχίζει να ομιλείται στις ορεινές βόρειες κομάρκες των Πυρηναίων και συγκεκριμένα στη δυτική Ριβαγόρθα, το Σοβράρβε, τη Χαθετάνια και το Σομοντάνο. Οι ανατολικότερες περιοχές της, κατά μήκος του συνόρου με την Καταλωνία, είναι παραδοσιακά καταλανόφωνες. Η Καταλανική γλώσσα ομιλείται σε ορισμένες κομάρκες όπως στην περιοχή της ανατολικής Ριβαγόρθα, της Λα Λιτέρα, της Μπάχο Θίνκα, της Μπάχο Αραγόν-Θάσπε, της Μπάχο Αραγόν και της Ματαρράνια. Η λωριδόσχημη Καταλανόφωνη περιοχή στην Αραγωνία συχνά καλείται Λα Φράνχα.
Διοίκηση
Πρόεδρος της περιφερειακής κυβέρνησης είναι ο Χαβιέρ Λαμπάν από τις 5 Ιουλίου 2015. Οι τελευταίες εκλογές για την εκλογή του κοινοβουλίου της αυτόνομης κοινότητας διεξήχθησαν στις 26 Μαΐου 2019.
Εξωτερικοί σύνδεσμοι
* Κατηγορία:Διοικητική διαίρεση της Ισπανίας
Led Zeppelin Remasters
Led Zeppelin Remasters είναι ο τίτλος της συλλογής τραγουδιών του χαρντ ροκ συγκροτήματος Led Zeppelin, η οποία κυκλοφόρησε σε μορφή τριπλού δίσκου βινυλίου τον Οκτώβριο του 1990 μέσω της δισκογραφικής εταιρείας "Atlantic". Τον Αύγουστο του 1992 εκδόθηκε σε μορφή τριπλού CD, με το τρίτο μέρος να περιέχει συνεντεύξεις των τριών εναπομεινάντων μελών του συγκροτήματος.
Το "Remasters" περιέχει τραγούδια από όλη την καριέρα των Led Zeppelin σε νέα μίξη και έχει βραβευθεί ως διπλά πλατινένιο στις Ηνωμένες Πολιτείες και τη Μεγάλη Βρετανία, δεκαπλά πλατινένιο στην Αυστραλία και έντεκα φορές πλατινένιο στη Νέα Ζηλανδία.
Τραγούδια
LP 1
1. Communication Breakdown (Page, Jones, Bohnam) - 2:29
2. Babe I'm Gonna Leave You (Page, Jones, Bredon) - 6:42
3. Good Times Bad Times (Page, Jones, Bohnam) - 2:45
4. Dazed and Confused (Page) - 6:26
5. Heartbreaker (Page, Plant, Jones, Bonham) - 4:14
6. Whole Lotta Love (Dixon, Page, Plant, Jones, Bohnam) - 5:34
7. Ramble On (Page, Plant) - 4:23
8. Since I've Been Loving You (Page, Plant, Jones) - 7:24
9. Celebration Day (Page, Plant, Jones) - 3:28
10. Immigrant Song (Page, Plant) - 2:27
LP 2
1. Black Dog (Page, Plant, Jones) - 4:54
3. The Battle of Evermore (Page, Plant) - 5:57
4. Stairway to Heaven (Page, Plant) - 7:59
5. The Song Remains the Same (Page, Plant) - 5:28
6. D'yer Mak'er (Page, Plant, Jones, Bohnam) - 4:21
7. No Quarter (Page, Plant, Jones) - 7:01
8. Houses of the Holy (Page, Plant) - 4:03
LP 3
2. Kashmir (Page, Plant, Bonham) - 8:32
3. Nobody's Fault but Mine (Page, Plant) - 6:27
4. Achilles Last Stand (Page, Plant) - 10:23
5. All My Love (Plant, Jones) - 5:51
6. In the Evening (Page, Plant, Jones) - 6:49
Θέσεις τσαρτ
Remasters (άλμπουμ)
Επίσημη κυκλοφορία: 15 Οκτωβρίου 1990
Βραβεία
Αυστραλία (ARIA Certification): 10 φορές πλατινένιος
Νέα Ζηλανδία (RMNZ Certification): 11 φορές πλατινένιος
Αργεντινή (CAPIF Certification): Πλατινένιος
Ηνωμένο Βασίλειο (CRIA Certification): 2 φορές πλατινένιος
Βραζιλία (ABPD Certification): Χρυσός
Φινλανδία (Musiikkituottajat Certification): Χρυσός
Γαλλία (SNEP Certification): Πλατινένιος
Γερμανία (BVMI Certification): Πλατινένιος
Νορβηγία (IFPI Certification): Χρυσός
Ελβετία (IFPI Certification): Χρυσός
Μέλη των Led Zeppelin
Στις ηχογραφήσεις του "Remasters" συμμετείχαν οι εξής μουσικοί:
Ρόμπερτ Πλαντ - φωνητικά, φυσαρμόνικα
Τζίμι Πέιτζ - ηλεκτρική και ακουστική κιθάρα
Τζον Πωλ Τζόουνς - μπάσο, πλήκτρα
Τζον Μπόναμ - τύμπανα
Πηγές
Κατηγορία:Δισκογραφία των Led Zeppelin Κατηγορία:Άλμπουμ του 1990
Βενέδικτος Αδαμαντιάδης
Ο Βενέδικτος Αδαμαντιάδης (Προύσα, 1875 - Αθήνα, 27 Οκτωβρίου 1962) ήταν Έλληνας οφθαλμίατρος, ο οποίος περιέγραψε πρώτος το σύνδρομο υποτροπιάζουσας ιριδίτιδας με υπόπυο, αφθώδεις στοματίτιδες και εξελκώσεις γεννητικών οργάνων. Το σύνδρομο ονομάζεται σύνδρομο Αδαμαντιάδη-Μπεχτσέτ προς τιμή του.
Σπουδές
Ο Αδαμαντιάδης ήταν γιός του Φώτιου Αδαμαντιάδη. Έχασε τη μητέρα του σε μικρή ηλικία και λίγα χρόνια αργότερα έχασε και τον πατέρα του. Τελικά μεγάλωσε με τον θείο του Μητροπολίτη Ανατολικής Θράκης και Μικράς Ασίας. Τελικά τελείωσε τη Μεγάλη του Γένους Σχολή τον Ιούνιο του 1892 με Άριστα. Αρχικά ήθελε να σπουδάσει μηχανικός, όταν έφθασε όμως στην Αθήνα οι εγγραφές στο Πολυτεχνείο είχαν κλείσει, οπότε ενγράφει στην Ιατρική σχολή. Σπούδασε στην Ιατρική Σχολή του Πανεπιστημίου Αθηνών, εκεί γνώρισε και τον καθηγητή Α. Αναγνωστάκη ο οποίος του εμφύσησε και την αγάπη για την οφθαλμολογία. Αρχικά για προσωπικούς λόγους επέστρεψε στην Οθωμανική Αυτοκρατορία όπου άσκησε γενική ιατρική από το 1896 μέχρι το 1911. Έπειτα ταξίδεψε στη Γαλλία και έλαβε την ειδικότητα του στην οφθαλμολογία στο Παρίσι στα νοσοκομεία Κενζ- Βεν (Quinz-Vingt) και Οτέλ Ντιε (Hôtel Dieu) από το 1911-14. Μετά επέστρεψε στην Προύσα όπου επιστρατεύθηκε από τον Οθωμανικό στρατό για να υπηρετήσει στον Α΄ Παγκόσμιο Πόλεμο όπου και υπηρέτησε για ένα έτος. Απαλλάχθηκε λόγο μιας σοβαρής γαστρενετρικής λοίμωξης. Το 1922 ακολούθησε τους υπόλοιπους πρόσφυγες στην Αθήνα. Στη συνέχεια ορίστηκε διευθυντής του Οφθαλμολογικού Τμήματος του Ιπποκράτειου Νοσοκομείου στην Αθήνα όπου ανέπτυξε σημαντικές επιστημονικές δραστηριότητες έχοντας γράψει πάνω από 200 επιστημονικά έργα. Λιγότερο γνωστές είναι οι εργασίες του για το Κέντρο Μικρασιατικών Σπουδών. Νυμφεύθηκε σε μεγάλη ηλικία και η κόρη του Ουρανία Ραγκαβή ήταν η πρώτη γυναίκα οφθαλμίατρος στην Ελλάδα.
Το σύνδρομο
Πρόκειται για μία φλεγμονώδη διαταραχή με άγνωστη αιτιολογία. Το 1931 ο Αδαμαντιάδης παρουσίασε πρώτος έναν ασθενή με έλκη στα γεννητικά όργανα και στο στόμα, φλεγμονώδη αρθρίτιδα, ιριδίτιδα και θρομβοφλεβίτιδα. Λίγα χρόνια αργότερα, το 1937, ο Τούρκος δερματολόγος Δρ. Ουλουζί Μπεχτσέτ παρουσίασε τρεις ασθενείς με παρόμοια συμπτώματα. Πιστεύεται ότι η ασθένεια μεταφέρθηκε από την Κεντρική Ασία από τις νομαδικές φυλές.
Πηγές
Κατηγορία:Έλληνες ιατροί του 19ου αιώνα Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Έλληνες ιατροί του 20ού αιώνα Κατηγορία:Μικρασιατικός Ελληνισμός
Μπρους Σπρίνγκστιν
Ο Μπρους Σπρίνγκστιν (Bruce Frederick Joseph Springsteen, 23 Σεπτεμβρίου 1949), αποκαλούμενος «Το Αφεντικό» (The Boss), είναι Αμερικανός τραγουδιστής και συνθέτης. Ηχογραφεί τα τραγούδια του και κάνει περιοδείες με το συγκρότημα E Street Band και είναι γνωστός για το είδος heartland rock, το οποίο σημαίνει πως ο ίδιος θεωρεί ότι η ροκ μουσική έχει και κοινωνικό σκοπό, πέρα από την ψυχαγωγία.
Τα τραγούδια του κυμαίνονται από έντονες μπαλάντες ως δυνατά και γρήγορα ροκ εν ρολ κομμάτια.
Μέχρι στιγμής, έχει κερδίσει πάμπολλα βραβεία για τη δουλειά του, μεταξύ αυτών 20 βραβεία Γκράμι, 3 Χρυσές Σφαίρες και ένα βραβείο Όσκαρ, ενώ συνεχίζει να διατηρεί έναν τεράστιο αριθμό θαυμαστών ανά τον κόσμο. Το 1999 εισήχθη στο Rock and Roll Hall of Fame. Όσον αφορά τις πωλήσεις, έχει πουλήσει περισσότερα από 65 εκατομμύρια άλμπουμ στις Ηνωμένες Πολιτείες και πάνω από 120 εκατομμύρια σε όλον τον κόσμο. Το 2016, ο Μπαράκ Ομπάμα του απένειμε το Προεδρικό Μετάλλιο της Ελευθερίας.
Εξωτερικοί σύνδεσμοι
http://youtube.com/BruceSpringsteenVEVO
Κατηγορία:Αμερικανοί τραγουδιστές Κατηγορία:Αμερικανοί συνθέτες Κατηγορία:Βραβευμένοι με Grammy Κατηγορία:Βραβευμένοι με Χρυσή Σφαίρα Κατηγορία:Βραβευμένοι με Όσκαρ Καλύτερου Πρωτότυπου Τραγουδιού Κατηγορία:Παραλήπτες του Προεδρικού Μεταλλίου της Ελευθερίας
Άντριεν φαν Όφερμπεκε
δεξιά|μικρογραφία|330x330εσ| Τρίπτυχο της σταύρωσης, Maagdenhuis, Αμβέρσα Ο Άντριεν φαν Όφερμπεκε (Adriaen van Overbeke ή Adrian van Overbeck ή Adriaen van Overbeke (1508 – 1529 fl ) ήταν Φλαμανδός αναγεννησιακός ζωγράφος σε ύφος του Μανιερισμού της Αμβέρσας. Διατηρούσε μεγάλο εργαστήριο με σημαντική παραγωγή λατρευτικών εικόνων, οι οποίες εξήχθησαν κυρίως στη Βόρεια Γαλλία, τη Ρηνανία και τη Βεστφαλία . Τα γνωστά του έργα ήταν κυρίως πολύχρωμα ξύλινα ρετάμπλ,με ζωγραφισμένα πάνελς, τα οποία δημιουργήθηκαν με συνεργασία μεταξύ ζωγράφου και γλύπτη.
Ο καλλιτέχνης ταυτοποιήθηκε πρόσφατα με τον ανώνυμο Δάσκαλο που του είχε αποδοθεί το όνομα «Δάκαλος της Σταύρωσης της Αμβέρσας (Master of the Crucifixion of Antwerp)» από τον Μαξ Γιάκομπ Φριντλέντερ.
Βιογραφία
Πολύ λίγα είναι γνωστά με βεβαιότητα για την καταγωγή του Άντριεν φαν Όφερμπεκε. Μερικοί ιστορικοί τέχνης έχουν υποθέσει ότι μπορεί να είναι ο Άντριεν που αναφέρεται ως μαθητής του Κουέντιν Μασσάις στα αρχεία της συντεχνίας του Αγίου Λουκά της Αμβέρσας το 1495. Καταγράφηκε ως Δάσκαλος στα αρχεία ττης Συντεχνίας από το 1508. Έζησε σε μια κατοικία που ονομάζεται "Schylt van Engelant" («Ασπίδα της Αγγλίας») στην Keizerstraat της Αμβέρσας. αριστερά|μικρογραφία|386x386εσ| Η Μαρία του Κλωπά με παιδιά, από τον Βωμό της Αγίας Άννας, στην Εκκλησία του Αγίου Μαρτίνου. Όισκχίρχεν Πληρώθηκε για την προμήθεια ενός ξυλόγλυπτου ρετάμπλ (καταστράφηκε) για το Άσυλο της Παναγίας στη Λιλ το 1509. Ο ίδιος δεν ανέλαβε την παραγγελία, αλλά ως έμπορος, καθώς ανέθεσε τα γλυπτά στοιχεία και τις ζωγραφισμένες πτέρυγες σε άλλους καλλιτέχνες. Το 1513 ο τεκμηριώνεται να εργάζεται σε μια παραγγελία για ένα τέμπλο της Propsteikirche St. Mariä Geburt ( «κοσμήτορας της Εκκλησίας της Γέννησης της Παναγίας») στην Κέμπεν (Βόρεια Ρηνανία-Βεστφαλία). Το ρετάμπλ παραγγέλθηκε από την τοπική Annenbruderschaft («Αδελφότητα της Αγίας Άννας») και απεικονίζει σκηνές από τη ζωή της Αγίας Άννας. Το έργο βρίσκεται ακόμη στον υψηλό βωμό της Propsteikirche. οι ζωγραφισμένες πτέρυγες του ρετάμπλ συγκαταλέγονται μεταξύ των αρχαιότερων ζωγραφισμένων έργων στο ύφος του Μανιερισμού της Αμβέρσας και μπορεί να αποδοθεί στον ίδιο τον Άντριεν φαν Όφερμπεκε ή τους βοηθούς του. Τα σκαλιστά τμήματα ήταν πιθανώς το έργο ξυλογλυπτών που προσέλαβε στο εργαστήριό του. μικρογραφία|250x250εσ| Η Εμερέντια προσεύχεται, Πετρικίρχε, [[Ντόρτμουντ]] Το 1517 ανέλαβε με τον ζωγράφο Πέτερ ντε Φλέεμιννκ (Peter de Vleeminck) και τον ξυλουργό Γιαν φαν ντερ Χέσε (Jan van der Hese) να ολοκληρώσει για τους Φραγκισκανούς στη Βαλανσιέν έναν βωμό που ο ζωγράφος Γιαν φαν Ντελφτ (Jan van Delft) είχε αφήσει ημιτελή με τον θάνατό του. Αυτή η εργασία θεωρείται χαμένη. Ο φαν Όφερμπεκε ενήργησε ως μάρτυρας μιας συμφωνίας που έγινε το 1521 μεταξύ των Φραγκισκανών μοναχών του Ντόρτμουντ και του κύριου χαράκτη Χίλλισζοον (Gieliszoon). Η συμφωνία αφορούσε τη μεταφορά ενός ρετάμπλ από σκαλιστό ξύλο που σήμερα βρίσκεται στην Petrikirche του Ντόρτμουντ. Πιστεύεται ότι ο van φαν Όφερμπεκε δημιούργησε το ρετάμπλ μαζί με τον γλύπτη Γιαν Βράγκε (Jan Wraghe) σύμφωνα με ένα άλλο συμβόλαιο με τους Φραγκισκανούς του Ντόρτμουντ. Αυτό το ρετάμπλ πιστεύεται ότι είναι το μεγάλο που μεταφέρθηκε στην εκκλησία του Αγίου Πέτρου (Petrikirche) στο Ντόρτμουντ το 1809. Αναφέρεται ομιλητικά ως das Goldene Wunder («Το χρυσό θαύμα») λόγω του χρυσού χρώματος των πολύχρωμων γλυπτών. Το 1522 ο Άντριεν φαν Όφερμπεκε είχε δύο μαθητές, τον Χόιφερτ φαν Ροιγιε (Goyvaert van Roye) και έναν Γιερονυμους (Jeronimus, το επώνυμο δεν καταγράφηκε).
Το 1529 του ανατέθηκε να ζωγραφίσει έναν Βωμό του Αγίου Ιωσήφ για έναν πάτρονα στο Κέμπεν (σήμερα χαμένο). Την ίδια χρονιά, η Αδελφότητα του Αγίου Νικολάου στο Κέμπεν τον πλήρωσε για επισκευές στον βωμό του Αγίου Νικολάου, ο οποίος, επομένως, μπορεί να θεωρηθεί ότι ήταν δικό του έργο. Την ίδια χρονιά, αγόρασε χρυσό φύλλο για τρία ρετάμπλ από τον χρυσοχόο Βίλλεμ φαν Σχόρισσε (Willem van Schorisse) στη Μπρυζ. Δεν είναι γνωστό εάν κατασκευάστηκαν ακόμη και αυτά τα ρετάμπλ. Το 1529 αγόρασε χρυσό φύλλο για τρία άγνωστα ρετάμπλ από τον ίδιο χρυσοχόο στη Μπρυζ. Το 1529 συμφώνησε με τον έμπορο Χειράρντε φαν Σουλπς (Gheerarde van Sulps) που διέμενε στο Άαχεν να είναι ο αποκλειστικός προμηθευτής του στο Άαχεν για περίοδο έξι ετών. μικρογραφία|368x368εσ| Η Ανάληψη του Χριστού Δεν υπάρχει καμία αναφορά για τον καλλιτέχνη στα αρχεία της Συντεχνίας της Αμβέρσας μετά το 1529.
Γενικά
αριστερά|μικρογραφία|290x290εσ| Ρετάμπλ στην Petrikirche, Ντόρτμουντ Ο Άντριεν φαν Όφερμπεκε είναι γνωστός για την παραγωγή και προμήθεια σκαλιστών και πολύχρωμων ξύλινων ρετάμπλ με ζωγραφισμένες πτυσσόμενες πτέρυγες. Αυτά ήταν συνήθως μεγάλου μεγέθους. Στην καλλιτεχνική πρακτική της Αμβέρσας αυτός ο τύπος ρετάμπλ δημιουργήθηκε από κοινού από ζωγράφους και χαράκτες που εργάζονται συχνά στο ιδιο εργαστήριο. Αυτό ήταν δυνατό επειδή και οι δύο ανήκαν στην ίδια συντεχνία. Ο Άντριεν φαν Όφερμπεκε μπορεί να είχε δημιουργήσει ένα τέτοιο εργαστήριο. Όπως απαιτούσαν οι παραγγελίες, ανέθετε επίσης σε εξωτερικούς συνεργάτες ή συνεργάστηκε με τους καλλιτέχνες που δημιούργησαν τα γλυπτά τμήματα των πινάκων.
Ύφος
Ο Άντριεν φαν Όφερμπεκε ήταν επικεφαλής ενός μεγάλου εργαστηρίου, το οποίο απασχολούσε πολλούς βοηθούς. Ανέπτυξε περαιτέρω συνεργασίες με άλλα εργαστήρια της Αμβέρσας, συμπεριλαμβανομένων ζωγράφων και γλυπτών. Εμφανίστηκε επομένως σε σύγχρονα συμβόλαια τόσο ως κύριος όσο και ως υπεργολάβος. Με την αυξανόμενη επιτυχία της επιχείρησής του, σταδιακά συμμετείχε λιγότερο στην εκτέλεση έργων και έγινε επιχειρηματίας που βασίστηκε σε βοηθούς εργαστηρίου και άλλα εργαστήρια για να δημιουργήσει τα ρετάμπλ. αριστερά|μικρογραφία| Η λατρεία των Μάγων Πρότυπα στο εργαστήριό του χρησιμοποιήθηκαν για τη δημιουργία του ύφους εργαστηρίου. Το ύφος του εργαστηρίου περιελάμβανε επίσης συμμόρφωση με ορισμένες συμβάσεις σχετικά με την παλέτα που παρέμειναν παρόμοιες για περίοδο περίπου 15 ετών. Το μπλε και το κόκκινο κυριαρχούν, σε δυνατούς τόνους. Η συνέχεια του ύφους του εργαστηρίου επιτεύχθηκε επίσης μέσω του ορθολογικού σχεδιασμού της εικόνας. Οι μορφές εμφανίστηκαν στο προσκήνιο και συχνά επαναλαμβανόμενες ομάδες μορφών έπρεπε να βασίζονται σε πρότυπα του εργαστηρίου. Ο σχεδιασμός διαφόρων συνθέσεων βασίστηκε σε εκτυπώσεις του Άλμπρεχτ Ντύρερ. Η υιοθέτηση ενός ύφους εργαστηρίου εξηγεί γιατί είναι δύσκολο να του αποδώσουμε έργα σε αμφισβητούμενο ύφος. Ο ίδιος ο φαν Όφερμπεκε πιστεύεται ότι είχε περάσει πολύ χρόνο ταξιδεύοντας στο εξωτερικό για να συναντηθεί με τους πατρονές του. Σε αντίθεση με άλλα εργαστήρια στην Αμβέρσα, το εργαστήριο του φαν Όφερμπεκε δεν είναι γνωστό για σειριακά παραγόμενα ρετάμπλ των Παθών του Χριστού ή της ζωής της Παναγίας. Τυπικά χαρακτηριστικά του υφους του Άντριεν φαν Όφερμπεκε είναι οι ψηλές μορφές με κάπως επιμήκη πρόσωπα και μικρά μάτια, πλατιά πρόσωπα με κρεμαστή γωνία του στόματος, βυθισμένα μάτια και λεπτά χέρια με μακριά δάχτυλα Τα τοπία συνήθως περιέχουν σχηματισμούς από βράχους.
Ο Άντριεν φαν Όφερμπεκε θεωρείται εκπρόσωπος του Μανιερισμού τηςΑμβέρσας. Ο όρος επινοήθηκε από τον Μαξ Γιάκομπ Φριντλέντερ στις αρχές του 20ού αιώνα και αναφέρεται σε μεταβατική φάση στη Φλαμανδική τέχνη από τα τέλη της Γοτθικής σε έργα εμπνευσμένα από την Ιταλική Αναγέννηση. Οι όροι "Manier" και "Manierist" χρησιμοποιήθηκαν από τον Φριντλέντερ για να αναφερθούν στα πρωτότυπα, ακόμη και ασυνήθιστα, μοτίβα στο σώμα της εργασίας που ταξινομήθηκε σε αυτό το υφος. Οι όροι έφεραν υποτιμητική υποδήλωση, καθώς αυτά τα έργα θεωρήθηκαν κατώτερα από τα έργα που παρήγαγαν οι Πίτερ Κούκε φαν Ελστ, Κουέντι Μασσάις και άλλοι σύγχρονοι. Το ύφος αυτών των έργων ήταν συχνά υπερβολικό. Αυτό αντικατοπτρίστηκε στο πώς οι πτυχές των φανταχτερών και εξωτικών ρούχων που φορούσαν οι μορφέςαψηφούσαν τη βαρύτητα. Αυτές οι μορφές απεικονίζονται συνήθως σε "ταραγμένες" πόζες μέσα σε αρχιτεκτονικά ερείπια. Τα προηγούμενα έργα περιελάμβαναν γοτθική αρχιτεκτονική, αλλά σε μεταγενέστερα έργα οι αναγεννησιακές δομές έγιναν οι επικρατούσες. Οι πίνακες φαίνεται να συνδυάζουν την Πρώιμη Ολλανδική και τη Βόρεια Αναγεννησιακή τεχνοτροπία και να ενσωματώνουν τις φλαμανδικές και τις ιταλικές παραδόσεις στις ίδιες συνθέσεις. Οι περισσότεροι από τους καλλιτέχνες του μανιερισμού της Αμβέρσας παρέμειναν ανώνυμοι και μόνο ορισμένοι από τους καλλιτέχνες έχουν ταυτοποιηθεί. Περιλαμβάνουν τον Γιαν ντε Μπέερ και τον Δάσκαλο του 1518 (πιθανώς και τους Γιαν Μέρτενς ο νεότερος και  Γιαν φαν Ντόρνικε). Ο ίδιος ο Άντριεν φαν Όφερμπεκε ταυτοποιήθηκε πρόσφατα με τον ανώνυμο Δάσακαλ που του δόθηκε το όνομα «Master of the Crucifixion of Antwerp» από τον Φριντλέντερ.
Εξωτερικοί σύνδεσμοι
Κατηγορία:Φλαμανδοί ζωγράφοι
Κολέσινο
Το Κολέσινο (στα Σλαβ. Колешино) είναι χωριό του δήμου Νόβο Σέλο κοντά στη Στρώμνιτσα στη νοτιοανατολική Βόρεια Μακεδονία. Βρίσκεται σε μικρή απόσταση από τα ελληνικά σύνορα στις πλαγιές της οροσειράς του Μπέλλες. Σύμφωνα με την απογραφή του 2002 έχει 845 κατοίκους.
Ιστορία
Σύμφωνα με την καταγραφή του D.M Brancoff, La Macédoine et sa Population Chrétienne, Paris 1905 το 1905 κατοικούνταν από 768 Χριστιανούς Πατριαρχικούς και 16 Προτεστάντες, επίσης στο χωριό λειτουργούσε Ελληνικό Σχολείο.
Στο Κολέσινο γεννήθηκαν οι Έλληνες Μακεδονομάχοι οπλαρχηγοί Παντελής Παπαϊωάννου και Χαράλαμπος Μπουφίδης.
Αξιοθέατα
Οι καταρράκτες του Κολέσινου βρίσκονται σε υψόμετρο 610 μέτρων στην καρδιά της οροσειράς του Μπέλλες. Το νερό του καταρράκτη πέφτει από ύψος 19 μέτρων.
Εξωτερικοί σύνδεσμοι
Κατηγορία:Χωριά της Βόρειας Μακεδονίας
Blue Öyster Cult
Οι Blue Öyster Cult είναι αμερικάνικο ροκ συγκρότημα, το οποίο δημιουργήθηκε το 1967 στο Λονγκ Άιλαντ της Νέας Υόρκης. Έχουν κυκλοφορήσει 14 στούντιο και 6 ζωντανά ηχογραφημένους δίσκους, πουλώντας πάνω από είκοσι εκατομμύρια αντίτυπα, παγκοσμίως.
Πρώιμη εποχή και οι πρώτες ηχογραφήσεις
Οι Blue Öyster Cult δημιουργήθηκαν στο "Stony Brook State University" του Λονγκ Άιλαντ το 1967 από τον κιθαρίστα Ντόναλντ Ρέζερ ("Buck Dharma"), τον κιθαρίστα και κιμπορντίστα Άλεν Λάνιερ και το ντράμερ Άλμπερτ Μπουσάρντ, με την ονομασία Soft White Underbelly και τη συμμετοχή του τραγουδιστή Λες Μπρόνσταϊν και του μπασίστα Άντριου Γουίντερς. Το συγκρότημα έγινε γνωστό στους μουσικούς κύκλους της Νέας Υόρκης με την "Elektra Records" να δείχνει ενδιαφέρον γι' αυτούς, κάτι που είχε ως αποτέλεσμα να ηχογραφήσουν ένα άλμπουμ το οποίο, όμως, δεν κυκλοφόρησε ποτέ.
Το 1969, ο κιθαρίστας και τραγουδιστής Έρικ Μπλουμ και ο Τζο Μπουσάρντ, αδελφός του ντράμερ Άλμπερτ Μπουσάρντ, αντικατέστησαν τους Μπρόνσταϊν και Γουίντερς, αντίστοιχα. Η νέα σύνθεση εμφανιζόταν σαν Stalk-Forrest Group και Oaxaca, ενώ ηχογράφησε ένα δεύτερο, ακυκλοφόρητο δίσκο για την "Elektra", πριν περάσει 18 μήνες παίζοντας διασκευές σε τραγούδια των Beatles και των Rolling Stones σε διάφορα τοπικά κλαμπ.
left|thumb|300px|Οι Blue Öyster Cult το 1977 Αφού μετονομάστηκαν σε Blue Öyster Cult, έκλεισαν συμφωνία με την "Columbia Records" αφού έδωσαν μία οντισιόν μπροστά στον πρόεδρο της εταιρείας Κλάιβ Ντέιβις. Το ομώνυμο άλμπουμ του συγκροτήματος κυκλοφόρησε τον Ιανουάριο του 1972. Τα δέκα κομμάτια του δίσκου ήταν αρκετά διαφορετικά απ' ό,τι είχε κυκλοφορήσει μέχρι τότε, ένα μείγμα από μυθολογία επιστημονικής φαντασίας, ποπ σάτιρα και πολιτικά και κοινωνικά σχόλια. Το κουιντέτο συνέχισε την επιθετική αλλά και εκλεπτισμένη μουσικότητα και τη στιχουργική φαντασία του με το "Tyranny and Mutation" του 1973 και το "Secret Treaties" του 1974, με ένα από τα γνωστότερα τραγούδια της δισκογραφίας του συγκροτήματος, το "Astronomy", το οποίο διασκευάστηκε 25 χρόνια αργότερα από τους Metallica.
Στους πρώτους δίσκους των Blue Öyster Cult, την παραγωγή έκανε ο Σάντι Πέρλμαν, συμμετέχοντας και στη συγγραφή των στίχων, ενώ στο "Secret Treaties" συμμετείχε ο μουσικοκριτικός Ρίτσαρντ Μέλτζερ και η Πάττι Σμιθ, η οποία τότε είχε σχέση με τον Λάνιερ. Τα πρώτα δύο άλμπουμ του συγκροτήματος δεν κατάφεραν να μπουν στη λίστα με τους πρώτους εκατό δίσκους του Billboard, αλλά το "Secret Treaties" αποτέλεσε την αρχή μιας σειράς έντεκα δίσκων οι οποίοι ανέβηκαν στο Billboard Hot-100, με έξι από αυτούς να γίνονται χρυσοί ή πλατινένιοι.
Επί σκηνής, το συγκρότημα σύντομα έφθασε σε υψηλό επίπεδο, αποτελώντας ένα σκοτεινής αισθητικής, θεατρικά δομημένο θέαμα, αποτυπωμένο στους ζωντανά ηχογραφημένους δίσκους "On Your Feet or on Your Knees" (1975), "Some Enchanted Evening" (1978) και "Extraterrestrial Live" (1982).
Εμπορική επιτυχία
Το "Agents of Fortune" του 1976, το οποίο έγινε ο πρώτος πλατινένιος δίσκος των Blue Öyster Cult, περιείχε μία απρόσμενη σινγκλ επιτυχία στη μορφή του "(Don't Fear) The Reaper", το οποίο έφθασε στο # 12 στις Ηνωμένες Πολιτείες και το # 7 στον Καναδά. Η επιτυχία του δίσκου έδωσε τη δυνατότητα στο συγκρότημα να παρουσιάσει ένα τεχνολογικά αναβαθμισμένο ζωντανό σόου με λέιζερ, του οποίου η ποιότητα βελτιώθηκε ακόμη περισσότερο κατά την περιοδεία για τον επόμενο τους δίσκο, "Spectres" του 1977.
Το "Mirrors" του 1979 είναι η πρώτη δουλειά του συγκροτήματος με τον παραγωγό Τομ Γουέρμαν και έφερε στους Blue Öyster Cult το δεύτερο σινγκλ τους στα τσαρτ, με το "In Thee" να φθάνει στο # 74 ου Billboard. Στον δίσκο "Cultösaurus Erectus" του 1980, την παραγωγή ανέλαβε ο γνωστός για τις δουλειές του με τους Deep Purple, τους Rainbow, τους Black Sabbath, κ.α., Μάρτιν Μπερτς, ο οποίος παρέμεινε και για το χρυσό "Fire of Unknown Origin" του 1981, το οποίο περιείχε το δεύτερο και τελευταίο Top-40 σινγκλ του συγκροτήματος, "Burnin' for You".
Το 1983, κυκλοφόρησε σε παραγωγή του Μπρους Φέρμπερν το "The Revölution by Night", ο πρώτος δίσκος του συγκροτήματος χωρίς ένα ιδρυτικό μέλος, αφού είχε αποχωρήσει ο Άλμπερτ Μπουσάρντ, ενώ ήταν το τελευταίο άλμπουμ που περιείχε μία σινγκλ επιτυχία, με το "Shooting Shark" το οποίο συνέγραψε η Πάττι Σμιθ να ανεβαίνει στο # 83 του Billboard. Για το "Club Ninja" του 1986 επέστρεψε προσωρινά, στην παραγωγή, ο Πέρλμαν και το συγκρότημα προσέλαβε τον κιμπορντίστα Τόμι Ζβόντσεκ. Το 1988 κυκλοφόρησαν το "Imaginos", μία φιλόδοξη δουλειά με κοινό στιχουργικό περιεχόμενο, για την οποία επανενώθηκε η αρχική σύνθεση του σχήματος. Ο δίσκος προοριζόταν να είναι σόλο άλμπουμ του Άλμπερτ Μπουσάρντ, αλλά η "Columbia" δέχτηκε να το κυκλοφορήσει μόνο με την επωνυμία των Blue Öyster Cult.
Μετέπειτα εποχή
Μετά την κυκλοφορία του δίσκου το συγκρότημα απορρίφθηκε από την εταιρεία και παρέμεινε για έντεκα χρόνια χωρίς να κυκλοφορήσει στούντιο δίσκο. Από τις αρχές της δεκαετίας του '80 υπήρξαν αρκετές αλλαγές στη θέση του ντράμερ, με τους Ρικ Ντάουνι (1981-1985), Τζίμι Γουίλκοξ (1985-1988), Ρον Ριντλ (1988-1991), Τσακ Μπούρτζι (1991-1992, 1993-1995, 1997), Τζον Μιτσέλι (1992, 1996) και Τζον Ο'Ράιλι (1995-1996) να περνούν από το συγκρότημα. Το 1997 τη θέση ανέλαβε ο πρώην ντράμερ των Rainbow και των Black Sabbath, Μπόμπι Ροντινέλι, για να κυκλοφορήσουν, μέσω της "CMC International", τους δίσκους "Heaven Forbid" και "Curse of the Hidden Mirror", το 1998 και το 2001, αντίστοιχα, ενώ το 1994 είχε κυκλοφορήσει το "Cult Classic" με επανεκτελέσεις των γνωστότερων τραγουδιών του συγκροτήματος.
thumb|330px|Οι Blue Öyster Cult το 2012 Ακολούθησε το ζωντανά ηχογραφημένο "A Long Day's Night" του 2002, πριν το συγκρότημα αποχωριστεί από την "CMC / Sanctuary" και παραμείνει χωρίς συμβόλαιο. Για ένα μεγάλο χρονικό διάστημα, οι Blue Öyster Cult πραγματοποιούσαν μόνο ζωντανές εμφανίσεις, χωρίς να κυκλοφορούν νέους δίσκους. Τον Αύγουστο του 2013, πέθανε ο πρώην κιμπορντίστας του συγκροτήματος Άλεν Λάνιερ.
Νέο άλμπουμ μετά από δύο δεκαετίες
Οι BOC επανήλθαν στα φώτα της δημοσιότητας τον Φεβρουάριο του 2019, όταν ο Ρέζερ ανακοίνωσε την έναρξη των ηχογραφήσεων του νέου τους δίσκου. Το 15ο τους άλμπουμ κυκλοφόρησε στις 9 Οκτωβρίου 2020 με τίτλο "The Symbol Remains", βάζοντας το συγκρότημα για πρώτη φορά στα αμερικάνικα τσαρτ μετά το 1988.
Εξωτερικοί σύνδεσμοι
Κατηγορία:Hard rock συγκροτήματα από Νέα Υόρκη (πολιτεία) Κατηγορία:Heavy metal συγκροτήματα από Νέα Υόρκη (πολιτεία)
Κιόγκεν
thumb|250px
Το Κιόγκεν (Ιαπ.:狂言, Kyōgen) είναι ονομασία που χρησιμοποιείται στην ιαπωνική λογοτεχνία, για τα κωμικά μονόπρακτα θεατρικά έργα που παίζονται στα διαλείμματα των δραματικών ή άλλων θεατρικών έργων και είναι σύντομης διάρκειας.
Ιστορία
Το Κιόγκεν είναι ένα είδος λαϊκής κωμωδίας που προήλθε, όπως και το Νο, από τις αστικές κοινωνίες και τα χωριά, κατά τη διάρκεια των εξεγέρσεων της μεσαιωνικής Ιαπωνίας το 14ο αιώνα. Από τον 17ο έως και τον 19ο αιώνα πέρασε υπό την προστασία των σαμουράι και θεωρήθηκαν μαζί με το Νο, τέχνες που τελούν υπό την «Θεία Προστασία». Η άσκηση στις δύο αυτές τέχνες και την τεχνική τους έθεσε τις βάσεις για τη σύγχρονη ιαπωνική δραματική τέχνη. Η αποδέσμευση του από τους σαμουράι του επέτρεψε να γίνει και πάλι λαϊκό θέαμα και σήμερα να γνωρίζει μια πρωτοφανή δημοτικότητα.
Η παράδοση ήθελε να σμίγουν σε μια παράσταση, το Νο ως το δραματικό της σκέλος και το Κιόγκεν ως το κωμικό. Μετά την παράσταση ενός δράματος Νο ακολουθούσε το κιόγκεν, ώστε να χαλαρώσουν οι θεατές. Με την πάροδο των αιώνων τα δύο αυτά είδη, απαιτούσαν υψηλή μουσική, κινησιολογική και υποκριτική παιδεία των μελών της «συντεχνίας». Από τα τέλη του 19ου αιώνα το Κιόγκεν επέστρεψε στις λαϊκές ρίζες του και παρουσιάζεται χωρίς σκηνικά.
Αναφορές
Κατηγορία:Θεατρικά είδη Κατηγορία:Θέατρο στην Ιαπωνία
Αποβολή (ποδόσφαιρο)
Η Αποβολή στην ορολογία του ποδοσφαίρου σημαίνει η έξοδος από το παιχνίδι αλλά όχι με την θέληση του παίκτη. Ο διαιτητής έχει το δικαίωμα να αποβάλει έναν παίκτη έναν προπονητή ή όποιον άλλον κάθεται στον πάγκο μιας ομάδας. Τα αίτια μιας αποβολής μπορεί να είναι κάποιο σκληρό μαρκάρισμα, βωμολοχία ή απάντηση σε προκλήσεις θεατών ή διαμαρτυρία στον διαιτητή.
Ένας παίκτης μπορεί να αποβληθεί με μια απευθείας κόκκινη κάρτα ή με δύο κίτρινες. Μετά την αποβολή ο παίκτης είναι υποχρεωμένος να πάει στα αποδυτήρια και δεν του επιτρέπεται να παρακολουθήσει τον αγώνα.
Προσωρινή αποβολή
Στις 3 Μαρτίου 2017, η 131η ετήσια Γενική Συνέλευση του Διεθνούς Ποδοσφαιρικού Συμβουλίου (International Football Association Board, IFAB) ενέκρινε την επιβολή ολιγόλεπτων/προσωρινών αποβολών (sin bin) σε παίκτες για παραπτώματα που τιμωρούνται με κίτρινη κάρτα, ωστόσο αυτό επετράπη μόνο σε κατηγορίες βετεράνων, νέων, παίδων και ατόμων με αναπηρία. Όταν μια διοργάνωση το επιτρέπει, ο διαιτητής μπορεί να τιμωρεί με κίτρινη κάρτα και να αποβάλει προσωρινά έναν παίκτη από την είσοδό του στον αγωνιστικό χώρο πριν την έναρξη του παιχνιδιού έως και μετά τη λήξη αυτού, ακόμη και κατά τη διάρκεια της διακοπής ημιχρόνου, της παράτασης και της διαδικασίας των πέναλτι. Η φιλοσοφία αυτής της καινοτομίας στηρίζεται στο ότι μια άμεση αναστολή συμμετοχής κατά το επόμενο χρονικό διάστημα στο ίδιο παιχνίδι μπορεί να είναι μια άμεση και θετική επίδραση στη συμπεριφορά του παραβατικού παίκτη και εν δυνάμει της ομάδας του.
Η αποδοχή και ο τρόπος εφαρμογής του συστήματος αυτού σε μια διοργάνωση υπόκειται στην εθνική ομοσπονδία, την οικεία συνομοσπονδία ή την Παγκόσμια Ομοσπονδία Ποδοσφαίρου, όποια είναι αρμόδια. Αυτή πρέπει να εγκρίνει ένα πρωτόκολλο προσωρινών αποβολών σύμφωνα με τις ακόλουθες αρχές :
Επιπλέον, διακρίνονται δύο συστήματα προσωρινών αποβολών:
1. Στο πρώτο σύστημα, κάθε προειδοποίηση (κίτρινη κάρτα) συνεπάγεται ολιγόλεπτη αποβολή. Τότε, ένας παίκτης που τιμωρείται με δεύτερη προειδοποίηση (κίτρινη κάρτα) στον ίδιο αγώνα δέχεται δεύτερη προσωρινή αποβολή μετά το πέρας της οποίας ο υπαίτιος αποβάλλεται οριστικά, ενώ η θέση του μπορεί να αναπληρωθεί από συμπαίκτη του, εφόσον η ομάδα του δεν εξάντλησε το όριο των αλλαγών. Εδώ, η ομάδα έχει ήδη τιμωρηθεί παίζοντας δύο φορές με παίκτη λιγότερο.
2. Στο δεύτερο σύστημα, ορισμένες (και προκαθορισμένες) μόνο παραβάσεις χρεώνονται με κίτρινη κάρτα και ολιγόλεπτη αποβολή, ενώ οι υπόλοιπες με "απλή" κίτρινη κάρτα. Ορισμένες διοργανώσεις συνδέουν τις προσωρινές αποβολές με την ανάρμοστη συμπεριφορά (όπως η προσποίηση/θέατρο, σκόπιμη καθυστέρηση της αντίπαλης ομάδας να επανεκκινήσει το παιχνίδι, ειρωνικά ή φραστικά σχόλια, χειρονομίες, ανακοπή μιας υποσχόμενης επίθεσης με κρατήματα, τραβήγματα, σπρωξίματα ή άγγιγμα της μπάλας με τα χέρια, παράνομη προσποίηση επανορθωτικού λακτίσματος από το σημείο του πέναλτι κ.ο.κ.). Τότε, ένας παίκτης που δέχεται:
Πολλαπλές ποινές προσωρινών αποβολών εκτίονται παράλληλα, οπότε μια ομάδα πρέπει να έχει τουλάχιστον επτά παίκτες μέσα στο παιχνίδι ανά πάσα στιγμή, ώστε να μη διακοπεί ο αγώνας λόγω των περιορισμών του Κανόνα 3.
Πηγές
Κατηγορία:Ορολογία ποδοσφαίρου
ReLoad
ReLoad είναι ο τίτλος του έβδομου στούντιο δίσκου του Αμερικάνικου Heavy Metal συγκροτήματος Metallica, ο οποίος κυκλοφόρησε στις 18 Νοεμβρίου του 1997 μέσω της δισκογραφικής εταιρείας "Elektra Records".
Ιστορία του δίσκου
Αυτή ήταν η τελευταία στούντιο ηχογράφηση με νέο υλικό που έκανε ο μπασίστας Τζέισον Νιούστεντ με τους Metallica, αφού αποχώρησε πριν τις ηχογραφήσεις του επόμενου τους στούντιο δίσκου, "St. Anger". Το εξώφυλλο είναι δημιουργία του Αντρές Σεράνο και είναι η εικόνα ούρων και αίματος πάνω σε πλεξιγκλάς.
Οι κριτικές για τον δίσκο ήταν μέτριες προς θετικές με το "Allmusic" να του δίνει τρία αστέρια με άριστα τα πέντε, το "Sputnik Music" 2,5 / 5, το "Metal Archives" 58%, το "Rolling Stone" 3 / 5, το "Ultimate Guitar" 7,8 / 10 και το "Metal Storm" 6,1 / 10.
Οι πωλήσεις του δίσκου ήταν μεγάλες αλλά όχι στο ίδιο επίπεδο με αυτό των προηγούμενων κυκλοφοριών του συγκροτήματος. Το "ReLoad" σκαρφάλωσε στην κορυφή του Billboard στις Ηνωμένες Πολιτείες και έχει βραβευθεί ως τετραπλά πλατινένιο. Επίσης, έφθασε στο # 1 στη Γερμανία, τη Νορβηγία, τη Νέα Ζηλανδία, την Αυστρία, τη Σουηδία και τη Φινλανδία, ενώ ανέβηκε στην τέταρτη θέση των βρετανικών τσαρτ.
Η περιοδεία για την προώθηση του άλμπουμ ξεκίνησε στις 22 Αυγούστου 1997 από το Άσσελτ του Βελγίου με τους Metallica να δίνουν τρεις συναυλίες με την ονομασία "Blitzkrieg '97". Ακολούθησαν έξι εμφανίσεις το Νοέμβριο του 1997 με τίτλο "Re-Load Promo Tour", για να συνεχίσουν τον Απρίλιο και τον Μάιο του 1998 στην Αυστραλία, τη Νέα Ζηλανδία, τη Νότια Κορέα και την Ιαπωνία. Η βορειοαμερικανική περιοδεία του συγκροτήματος ξεκίνησε στα τέλη Ιουνίου του 1998 και ολοκληρώθηκε στις 13 Σεπτεμβρίου μετά από 39 ζωντανές εμφανίσεις.
Τραγούδια
Όλα τα τραγούδια γραμμένα από τους Τζέιμς Χέτφιλντ, Λαρς Ούλριχ και Κιρκ Χάμμετ, εκτός από τα σημειωμένα
Μέλη των Metallica
Η σύνθεση του συγκροτήματος κατά τις ηχογραφήσεις του "ReLoad" είχε την εξής μορφή:
Πηγές
Κατηγορία:Άλμπουμ του 1997 Κατηγορία:Άλμπουμ των Metallica
Γεωεπιστήμες
Στις γεωεπιστήμες ή επιστήμες της Γης συγκαταλέγονται τα επιστημονικά πεδία τα οποία μελετούν τον πλανήτη Γη, συμπεριλαμβανομένου του εδάφους του, αλλά και της υδρόσφαιρας και της ατμόσφαιρας. Οι γεωεπιστήμες ταξινομούνται σε τέσσερις βασικές ομάδες: στις περιβαλλοντικές επιστήμες, στις γεωλογικές επιστήμες, στις υδρολογικές επιστήμες και στις ατμοσφαιρικές επιστήμες.
Η γεωφυσική και η γεωχημεία επίσης επικαλύπτονται με τις επιστήμες της Γης.
Πηγές
Κατηγορία:Επιστήμες Γης και Περιβάλλοντος
Καλλιθέα Γρεβενών
Η Καλλιθέα είναι ορεινό χωριό του νομού Γρεβενών. Είναι χτισμένο σε υψόμετρο 1.010 μέτρων στις βόρειες πλαγιές του όρους Χάσια. Η Καλλιθέα ανήκει στον δήμο Γόργιανης και ο πληθυσμός της σύμφωνα με την απογραφή του 2001 είναι 169 κάτοικοι.
Ιστορία
Το χωριό είχε μέχρι το 1927 την ονομασία Μπάλτινο και μέχρι το 1971 λεγόταν Καταφύγι.
Ιδρύθηκε περίπου το 1770 από οικογένειες βλάχικης καταγωγής.
Το χωριό συμμετείχε κατά την Τουρκοκρατία στον αγώνα κατά των Τούρκων και στην Επανάσταση του 1821 και μετά, καθώς βρισκόταν κοντά στα σύνορα του ελληνικού κράτους από το 1881, χρονιά προσάρτησης της Θεσσαλίας, μέχρι το 1912, όταν και η Μακεδονία ενώθηκε με την Ελλάδα.
Κοντά στο χωριό και στη γύρω περιοχή υπάρχουν ερείπια που χρονολογούνται από την εποχή του Σιδήρου, την ελληνιστική περίοδο, τη ρωμαϊκή εποχή και τα βυζαντινή περίοδο.
Εξωτερικοί σύνδεσμοι
Κατηγορία:Δήμος Γρεβενών Κατηγορία:Χωριά του νομού Γρεβενών
Game Freak
Η Game Freak Co., Ltd. είναι ιαπωνική εταιρεία ανάπτυξης βιντεοπαιχνιδιών, που περισσότερο είναι γνωστή για τη δουλειά της στη σειρά Pokémon, της Nintendo.
Ιστορικό
thumb|upright=1|left|Εξώφυλλα του περιοδικού Game Freak. Η εταιρεία, αρχικά, ήταν η εκδοτική του περιοδικού Game Freak, το οποίο είχε θέμα τα βιντεοπαιχνίδια. Ιδρύθηκε από τους Κεν Σουγκιμόρι και Σατόσι Τατζίρι, ο οποίος έγραφε (κάνοντας και το editing) εκεί υπό το ψευδώνυμο Game Freak, και με τον πρώτο να κάνει την εικονογράφηση. Το περιοδικό κυκλοφόρησε κάπου στη δεκαετία του 1980. Ο Τατζίρι, χρησιμοποιώντας αυτό το ψευδώνυμο έγραφε και στα περιοδικά Family Computer Magazine και Famicom Tsūshin.
Στις 26 Απριλίου 1989, οι Τατζίρι, Σουγκιμόρι και Τζουνίτσι Μασούντα ίδρυσαν υπό την ονομασία Game Freak μία νέα εταιρεία ανάπτυξης βιντεοπαιχνιδιών. Το πρώτο παιχνίδι που ανέπτυξε ήταν το Quinty για την κονσόλα Nintendo Entertainment System, το οποίο άνηκε στο είδος action και puzzle, κυκλοφορώντας, λίγο αργότερα, και στη Βόρεια Αμερική ως Mendel Palace. Παρόλα αυτά, η μεγάλη επιτυχία της εταιρείας ήρθε το 1996, όταν κυκλοφόρησε τα πρώτα παιχνίδια της σειράς Pokémon, το οποίο στην Ιαπωνία είχαν την ονομασία Pocket Monsters. Κατόπιν ανέπτυξε και τα υπόλοιπα παιχνίδια της σειράς, τα οποίο κυκλοφόρησαν από τη Nintendo και τη The Pokémon Company σε όλον τον κόσμο.
Τον Οκτώβριο του 2015, η εταιρεία εξαγόρασε την Koa Games, μία εταιρεία ανάπτυξης για κινητά τηλέφωνα.
Τον Μάιο του 2019, ο διευθυντής της εταιρείας Μασαγιούκι Ονοούε είπε ότι πλέον η εταιρεία έχει ως μέλημα της την ανάπτυξη νέων πρωτότυπων παιχνιδιών, ώστε να αποκτήσει εμπειρία το προσωπικό. Η Game Freak, επίσης, έχει κι ένα πρότζεκτ ονόματι Gear Project, το οποίο επιτρέπει σε νέους σχεδιαστές να μοιραστούν μαζί της τα σχέδια τους και με όλη αυτή τη διαδικασία να καταλήγουν να κυκλοφορήσουν μερικά παιχνίδια κατά το παρελθόν: HarmoKnight, Tembo the Badass Elephant, Pocket Card Jockey και Giga Wrecker.
Τον Φεβρουάριο του 2020, η εταιρεία μεταφέρθηκε σε πολύ μεγαλύτερα γραφεία στο Τόκυο από τη Nintendo, η οποία είχε ξεκινήσει σχεδιασμό, ώστε να μεταφέρει ακόμα τέσσερις θυγατρικές της σε άλλα κτίρια. Μετά από αυτήν την μετακίνηση, η εταιρεία στεγάζεται μαζί με τις εταιρείες Nintendo EPD Tokyo, Nintendo PTD Tokyo, HAL Laboratory και 1-Up Studio.
Εξωτερικοί σύνδεσμοι
* Κατηγορία:Επιχειρήσεις της Ιαπωνίας Κατηγορία:Εταιρείες λογισμικού Κατηγορία:Εταιρείες βιντεοπαιχνιδιών της Ιαπωνίας Κατηγορία:Pokémon Κατηγορία:Εταιρείες ανάπτυξης βιντεοπαιχνιδιών
Πόντα ντο Σολ (Πράσινο Ακρωτήρι)
Η Πόντα ντο Σολ (πορτογαλικά: Porto Novo) είναι μια κωμόπολη του Πράσινου Ακρωτηρίου. Είναι η δεύτερη μεγαλύτερη πόλη του Δήμου Πόρτο Νόβο μετά την πρωτεύουσα Πόρτο Νόβο. Έχει πληθυσμό 4.064 κατοίκων (2005).
Γεωγραφία
Η Πόντα ντο Σολ βρίσκεται βορειοδυτικά του Πράσινου Ακρωτηρίου και βορειοανατολικά του Δήμου Πόρτο Νόβο. Βρίσκεται σε συντεταγμένες 17°12′00″Β 25°05′30″Δ.
Δείτε επίσης
ποντα ποντα
Οδοιπορικό της Αιθερίας
Το Οδοιπορικό της Αιθερίας είναι καταγραφή προσκυνηματικού ταξιδιού που πραγματοποίησε το δεύτερο μισό του 4ου αιώνα μ.Χ. στους Αγίους Τόπους η Αιθερία.
Το κείμενο
Το 1884 ο Gamurrini βρήκε ακέφαλο και κολοβό κείμενο Peregrinatio ad loca sancta στη βιβλιοθήκη της Μονής του Αρέτσο. Ήταν ένα χειρόγραφο από 74 φύλλα. Μέσα στο έργο του Αγίου Ιλαρίου «Περί των Μυστηρίων και των Ύμνων» υπήρχαν τα αποσπάσματα ενός αγνώστου έργου. Το χειρόγραφο προερχόταν από το Μόντε Κασσίνο, όπου είχε γραφεί το χειρόγραφο από τον 11ον αιώνα. Στη συνέχεια διεπίστωσαν πως το κείμενο αυτό είχε χρησιμοποιηθεί από τον Πέτρο, διάκονο αυτού του Μοναστηριού, για το έργον του «Οδοιπορικό των Αγίων Τόπων» που το συνέταξε το πρώτο ήμισυ του 12ου αιώνος. To κείμενο είναι Itinerarium ή Peregrinatio δηλαδή Οδοιπορικό στους Αγίους Τόπους. Από το αρχικό κείμενο σώζεται η περιγραφή των ταξιδιών μόνο για το έτος 384. Για τα προηγούμενα πληροφορούμαστε από το έργο του Βαλέριου του Bierzo (πεθαίνει περί το 691), ΄΄Εpistola beat Egerie΄΄.
Η συντάκτρια
Παλιότερα αποδιδόταν σε διάφορα ονόματα: Σιλβία, Ευχερία, Αιθερία. Σήμερα η έρευνα κατέληξε στην Ηγερία. Πιθανολογείται ως τόπος καταγωγής της η Γαλλία ή η Γαλλικία (Ισπανία). Οι περισσότεροι ερευνητές τη θεωρούν μοναχή ή ηγουμένη μονής, αλλά δεν αποκλείεται να ήταν λαϊκή, αριστοκρατικής καταγωγής «που τη συγκινούσε ιδαιαίτερα η εκκλησιαστική ζωή, ο μοναχικός βίος και τα ταξίδια». Πρόκειται για επιστολή ή ανταπόκριση στις αδελφές της στη Γαλλία για όσα έβλεπε κι άκουγε ταξιδεύοντας από το 381 μέχρι το 384 στο Σινά, την Αίγυπτο, την Παλαιστίνη τη Μεσοποταμία. Η τρίχρονη παραμονή της στις περιοχές αυτές υποδηλώνει κάποια οικονομική άνεση καθώς και γνώσεις ανάγνωσης και γραφής, αν και οι ελλείψεις στις γνώσεις της λατινικής γλώσσας αποτελούν ένδειξη ότι δεν είχε δεχθεί μια αριστοκρατική εκπαίδευση.
Εξωτερικοί σύνδεσμοι
Κατηγορία:Χειρόγραφα
Εκλογές στο Τρινιντάντ και Τομπάγκο
Στο Τρινιντάντ και Τομπάγκο διεξάγονται εκλογές για πρόεδρο (έμμεσα) και για τη Βουλή των Αντιπροσώπων (από το λαό). Δικαίωμα ψήφου έχουν όσες και όσοι είναι ηλικίας 18 ετών και άνω.
Το κυβερνών κόμμα PNM υπό την ηγεσία του Πάτρικ Μάνινγκ κέρδισε τις 26 επί συνόλου 41 εδρών στο Κοινοβούλιο (όχι όμως και τις περισσότερες ψήφους) στις βουλευτικές εκλογές στις 5 Νοεμβρίου του 2007. Τις υπόλοιπες 15 έδρες πήρε ο συνασπισμός UNC-A υπό την αρχηγία των Μπασντέο Παντάι και Τζακ Όστιν Γουόρνερ. Έπειτα από τη διεξαγωγή των εκλογών του 2010, ανέλαβε πρωθυπουργός η πρώτη γυναίκα στην ιστορία της χώρας.
2013
Στις προεδρικές εκλογές που διεξήχθησαν στις 15 Φεβρουαρίου 2013 ο Άντονι Καρμόνα εξελέγη χωρίς αντίπαλο και ανέλαβε καθήκοντα στις 18 Μαρτίου 2013.
2008
Στις 4 Φεβρουαρίου του 2008 ο Πρόεδρος Μάξγουελ Ρίτσαρντς εγκρίθηκε ως μοναδικός υποψήφιος από 15 βουλευτές. Η εκλογή Προέδρου έγινε από Επιτροπή αποτελούμενη και από τα δύο σώματα του Νομοθετικού Σώματος και ο Ρίτσαρντς επανεξελέγη στις 11 Φεβρουαρίου του 2008, όπως άλλωστε αναμενόταν.
Βουλευτικές εκλογές
Η κάτω βουλή είναι η Βουλή των Αντιπροσώπων και επιλέγει τον αρχηγό της κυβέρνησης (Πρωθυπουργός). Το κοινοβούλιο έχει δύο σώματα: τη Βουλή των Αντιπροσώπων (House of Representatives) με 41 μέλη που εκλέγονται για 5ετή θητεία σε μονοεδρικές εκλογικές περιφέρειες, και τη Γερουσία (Senate) με 31 μέλη, από τα οποία τα 16 διορίζονται με πρόταση του πρωθυπουργού και 6 γερουσιαστές από την αντιπολίτευση που διορίζονται έπειτα από πρόταση του αρχηγού της αντιπολίτευσης. Εκλογές γίνονται και στους 14 δήμους. Η Συνέλευση του Τομπάγκο (Tobago House of Assembly) ασχολείται με τα ζητήματα του νησιού Τομπάγκο.
2007
'''Βουλή των Αντιπροσώπων, 5 Νοεμβρίου 2007 !style="background-color:#E9E9E9" width=400 align=left|Κόμματα !style="background-color:#E9E9E9" align=right|Ψήφοι !style="background-color:#E9E9E9" align=right|% !style="background-color:#E9E9E9" align=right|Έδρες
2010
Βουλευτικές εκλογές διεξήχθησαν στις 24 Μαΐου 2010 και είχαν αποτέλεσμα να κερδίσει το Ενωμένο Εθνικό Κογκρέσο UNC. Η πρόεδρός του, Κάμλα Περσάντ-Μπισεσάρ έγινε η πρώτη γυναίκα πρωθυπουργός στην ιστορία της νησιωτικής χώρας. Ο συνασπισμός της Περσάντ-Μπισεσάρ κέρδισε 29 επί συνόλου 41 εδρών, με αποτέλεσμα ο πρωθυπουργός Πάτρικ Μάνινγκ να παραδεχθεί την ήττα του. Το κόμμα PNM (Εθνικό Κίνημα του Λαού) έμεινε στις 12 έδρες.
'''Βουλή των Αντιπροσώπων, 24 Μαΐου 2010 !style="background-color:#E9E9E9" width=400 align=left|Κόμματα !style="background-color:#E9E9E9" align=right|Ψήφοι !style="background-color:#E9E9E9" align=right|% !style="background-color:#E9E9E9" align=right|Έδρες
Ωσηέ
Το όνομα Ωσηέ μπορεί να αναφέρεται στα εξής πρόσωπα:
Σαρματία
Η Σαρματία ήταν αρχαία χώρα της Ευρασίας στην οποία διέμεναν επί το πλείστον οι Σαρμάτες, εξ ου και η ονομασία της μετά την εισβολή και κατάληψη του χώρου. Η Σαρματία χωρίζονταν από τον ποταμό Τάναϊ (σημερινό Δον ή Ντον) στην Ευρωπαϊκή Σαρματία και την Ασιατική Σαρματία.
Ιστορικά την ονομασία Σαρματία πρώτος φέρεται να τη χρησιμοποίησε ο Ρωμαίος γεωγράφος Πομπώνιος Μέλας, περί το 43 μ.Χ., προκειμένου να δηλώσει όλο το βόρειο μέρος της Ευρώπης και Ασίας που εκτεινόταν από τον Βιστούλα και τα Σαρματικά όρη δυτικά, μέχρι του ποταμού Ρα (σημερινός Βόλγας), ανατολικά, που αποτελούσε το όριο με την Σκυθία και που εκτεινόταν βόρεια μέχρι και της Βαλτικής και των άγνωστων ακόμα βόρειων χωρών.
Νότια όρια της Σαρματίας θεωρούνταν οι ποταμοί Δούναβης και Τύρας (σημερινός Δνείστερος) που την χώριζαν από την Πανονία και τη Δακία, ο Εύξεινος Πόντος και ανατολικά ο Καύκασος που την χώριζε από την Κολχίδα, την Ιβηρία και την Αλβανία. Παρά ταύτα η Ταυρική χερσόνησος, σημερινή Κριμαία μολονότι περικλειόταν στα όρια της Σαρματίας δεν θεωρείτο τμήμα αυτής αλλά άλλη ιδιαίτερη χώρα.
Βέβαια, οι Σαρμάτες δεν κατοικούσαν σ΄ όλο αυτόν τον γεωγραφικό χώρο αλλά μόνο σε πολύ περιορισμένη περιοχή αυτού.
Πηγές
Κατηγορία:Σαρματία
2701 Χερσών
Η Χερσών (Cherson) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1978 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της από την αρχαία και σύγχρονη πόλη Χερσώνα.
Φυσικά χαρακτηριστικά
Τα φυσικά χαρακτηριστικά της Χερσώνος είναι άγνωστα.
Εξωτερικοί σύνδεσμοι-πηγές
Χερσων
Επιτονισμός
Επιτονισμός είναι ο τρόπος με τον οποίο εκφωνείται η ομιλία, δηλαδή οι αυξομειώσεις στην ένταση, οι παύσεις και οι διάφοροι χρωματισμοί της φωνής, μέσω των οποίων αποδίδονται τα διάφορα συναισθήματα και το ύφος του ομιλητή (φόβος, απορία, θαυμασμός  αλλά και ειρωνεία, έκπληξη κλπ.). Στον γραπτό λόγο ο επιτονισμός καταδεικνύεται με τα σημεία στίξης.
Πηγές
Κατηγορία:Φωνητική
Αληthεια
Ιδρυτικό σχέδιο του περιοδικού
Στο ιδρυτικό σχέδιο του περιοδικού αληthεια, το οποίο αναπτύσσεται στο εισαγωγικό σημείωμα του πρώτου τεύχους, ανακοινώνεται η πρόθεση δημιουργίας ενός χώρου συνύπαρξης της διδασκαλίας του Ζακ Λακάν και των συνεχιστών του, της φιλοσοφικής σκέψης και του λόγου γύρω από την τέχνη. Μεταξύ άλλων αναφέρονται τα εξής:
«Η προσπάθεια που ξεκινάμε με την αληthεια στηρίζεται στην επιθυμία μας να ανοίξουμε μια φιλόξενη ζώνη συστέγασης και διαλόγου της ψυχανάλυσης, της φιλοσοφίας, της τέχνης και γενικότερα όλων των πρακτικών που κινητοποιούν την βαθμίδα του γράμματος. Η αληthεια αποσκοπεί να φιλοξενεί διαφορές και όχι όψεις δογματικής ομοιομορφίας. [...] Θα υπενθυμίσουμε ότι ο Λακάν, υπονομεύοντας μεθοδικά την ταύτιση της ψυχανάλυσης με τον εαυτό της και το ιδίωμά της, αποσυναρμολόγησε τους κλασσικούς κώδικες επεξεργασίας της κλινικής γνώσης, ανοίγοντας την ψυχαναλυτική σκηνή σε αδιανόητες, πριν απ’ αυτόν, φιγούρες ετερότητας: την γλωσσολογία, την τοπολογία, την λογική, την φιλοσοφία, τον Λεβι-Στρωσικό δομισμό,την λογοτεχνική γραφή… Δεν έπαψε να συνομιλεί με τον Χάιντεγγερ, τον Χέγγελ, τον Μαρξ, τον Καντ, τον Σπινόζα, τον Φρέγκε και τόσους άλλους».
Τεύχη του περιοδικού
Από το 2007 έχουν κυκλοφορήσει συνολικά 10 τεύχη του περιοδικού αληthεια, καθένα από τα οποία φιλοξενεί ένα ειδικό αφιέρωμα.
Εκδοτικές πρωτοβουλίες του περιοδικού
Η ομάδα του περιοδικού αληthεια εγκαινίασε το 2008 την ομόνυμη εκδοτική σειρά με σημαντικά κείμενα ψυχανάλυσης και φιλοσοφίας. Η σειρά περιλαμβάνει μέχρι στιγμής:
Παραπομπές
Κατηγορία:Ελληνικά περιοδικά Κατηγορία:Περιοδικά ψυχανάλυσης
Ταχεία παστερίωση
Η ταχεία παστερίωση ή παστερίωση φλας (flash) ή παστερίωση υψηλής θερμοκρασίας σύντομου χρόνου (High Temperature Short Time [HTST]), είναι μια μέθοδος θερμικής παστερίωσης ευπαθών ποτών όπως οι χυμοί φρούτων και λαχανικών, η μπύρα, το κρασί και ορισμένα γαλακτοκομικά προϊόντα όπως το γάλα. Σε σύγκριση με άλλες διαδικασίες παστερίωσης, διατηρεί καλύτερα το χρώμα και τη γεύση του τελικού προϊόντος, εντούτοις, ορισμένα τυριά βρέθηκαν να έχουν διαφορετικές αποκρίσεις στη διαδικασία.
Η παστερίωση φλας πραγματοποιείται για να θανατωθούν οι μικροοργανισμοί που αλλοιώνουν τα προϊόντα, πριν από το γέμισμα των δοχείων, προκειμένου να γίνουν ασφαλέστερα και να παραταθεί η διάρκεια ζωής τους σε σύγκριση με τα μη παστεριωμένα τρόφιμα. Για παράδειγμα, ένας κατασκευαστής μηχανημάτων παστερίωσης φλας, δίνει διάρκεια ζωής στα προϊόντα για πάνω από 12 μήνες. Βέβαια, η τεχνική αυτή πρέπει να χρησιμοποιείται σε συνδυασμό με την τεχνολογία αποστειρωμένου γεμίσματος (παρόμοια με την άσηπτη επεξεργασία) για την αποφυγή μόλυνσης μετά την παστερίωση.
Συνοπτικά, η διαδικασία έχει ως εξής: Το υγρό κινείται σε μια ελεγχόμενη, συνεχή ροή, ενώ υπόκειται σε θερμοκρασίες 71.5 °C έως 74 °C, για περίπου 15 έως 30 δευτερόλεπτα, ακολουθούμενη από ταχεία ψύξη σε θερμοκρασίες μεταξύ 4 °C και 5.5 °C.
Το τυπικό πρωτόκολλο των ΗΠΑ για την παστερίωση φλας του γάλακτος, υπαγορεύει θερμοκρασία 71.7 °C για 15 δευτερόλεπτα για να θανατώσει το βακτήριο Coxiella burnetii (το πιο ανθεκτικό στη θερμότητα παθογόνο, που βρίσκεται στο νωπό γάλα και είναι υπεύθυνο για το πυρετό Q). Η εν λόγω διαδικασία θεσπίστηκε το 1933 και έχει ως αποτέλεσμα την λογαριθμική μείωση 5-log (99,999%) ή και μεγαλύτερη μείωση για τα επιβλαβή βακτήρια. Ένας από τους πρώτους που υιοθέτησαν την παστερίωση φλας, ήταν η εταιρεία Tropicana Products, η οποία ξεκίνησε να χρησιμοποιεί τη μέθοδο από τη δεκαετία του 1950. Η εταιρεία χυμών Odwalla άλλαξε από μη παστεριωμένους σε παστεριωμένους χυμούς το 1996, αφού ο μολυσμένος χυμός μήλου που περιείχε E. coli O157:H7 αρρώστησε πολλά παιδιά και σκότωσε ένα.
Εξωτερικοί σύνδεσμοι
Κατηγορία:Γάλα Κατηγορία:Τρόφιμα Κατηγορία:Συντήρηση τροφίμων Κατηγορία:Εργαστηριακές τεχνικές Κατηγορία:Επιστήμη τροφίμων
Άνα Κλάουδια Ταλανκόν
Η Άνα Κλάουδια Ταλανκόν (Ana Claudia Talancón, 1 Μαΐου 1980) είναι Μεξικάνα ηθοποιός και μοντέλο.
Βιογραφία
Η Ταλανκόν γεννήθηκε στο Κανκούν, όπου άρχισε να σπουδάζει ηθοποιία. Αργότερα πήγε στην Πόλη του Μεξικού για να συνεχίσει τις σπουδές της. Από τότε έχει πρωταγωνιστήσει στις διάφορες σαπουνόπερες όπως Al norte del Corazón, Señora, Romántica obsesión (για το οποίο κέρδισε το βραβείο Sol de Oro "Ήλιος του Χρυσού" το 1999 για την καλύτερη νέα ηθοποιό) και Amor Latino.